**Υπόδειγμα Σύμβασης**

**Ανάθεσης με συνοπτικό διαγωνισμό της μελέτης**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΔήμος……….Δ/νση Τεχνικών Υπηρεσιών ….. |  |
| Ταχ. Δ/νση : Ταχ. Κώδικας : Τηλέφωνο :  | **ΜΕΛΕΤΗ:……………………………****ΣΥΜΒΑΤΙΚΗ ΑΜΟΙΒΗ:…….. € (χωρίς ΦΠΑ)** |
|  | Ημ/νία…….**Αρ. Πρωτ……………** |

**ΣΥΜΒΑΣΗ ΑΝΑΘΕΣΗΣ ΜΕ ΣΥΝΟΠΤΙΚΟ ΔΙΑΓΩΝΙΣΜΟ ΤΗΣ ΜΕΛΕΤΗΣ** «……………………………………………………………………………………………………..………………….», π**οσού ………€ (χωρίς Φ.Π.Α.) και …………… € (με ……..% Φ.Π.Α.)**

Στ.. …….. σήμερα την……. του μηνός …..του έτους…. ημέρα………, οι παρακάτω συμβαλλόμενοι:

1. Ο………. , ως νόμιμος εκπρόσωπος **του Δήμου** **……..,** που εδρεύει *(πόλη – οδός – αριθμός)*: …………………………………. και που θα ονομάζεται στο εξής **ΕΡΓΟΔΟΤΗΣ**

2. Ο/οι μελετητής/ές με :

|  |  |  |  |
| --- | --- | --- | --- |
| **Α/Α** | **ΕΠΩΝΥΜΙΑ** | **Έδρα (πόλη – οδός – αριθμός)** | **ΑΦΜ** |
| 1 |  |  |  |
|  |  |  |  |
|  |  |  |  |

ο/οι οποίος/οι θα ονομάζεται/ονται στο εξής **ΑΝΑΔΟΧΟΣ**, εκπροσωπούμενος/οι από τον ………………………… με Α.Δ.Τ. ………………. με έδρα τ… ……………………, οδός …………………… αρ. … Τ.Κ. ……………………,τηλέφωνο ……………., FAX …………….., e-mail : ……@.................. (εκπρόσωπος του ΑΝΑΔΟΧΟΥ),

Έχοντας υπόψη:

1. τις διατάξεις του Ν.4412/2016: «Δημόσιες Συμβάσεις Έργων, Προμηθειών και Υπηρεσιών» (Προσαρμογή στις Οδηγίες 2014/24/ΕΕ και 2014/25/ΕΕ), (ΦΕΚ147/Α/08-08-2016) και ειδικότερα το άρθρο 117 για την ανάθεση με συνοπτικό διαγωνισμό
2. τις διατάξεις του Ν. 3316/2005 όπως τροποποιήθηκαν, συμπληρώθηκαν και ισχύουν
3. το Π.Δ. 171/1987 «Έργα ΟΤΑ. Όργανα, διαδικασίες, ποσά κλπ», όπως τροποποιήθηκε και ισχύει
4. την με αριθμ. πρωτ. …………… απόφαση με την οποία εγκρίθηκε η διάθεση πίστωσης ……………….. ευρώ (€) (συμπεριλαμβανομένου Φ.Π.Α.), σε βάρος του *ενάριθμου έργου …………………… της ΣΑΕ …………………., (ή του ΚΑΕ ……… του προϋπολογισμού του δήμου)*
5. το Πρακτικό ……….. της Επιτροπής Διαγωνισμού, το οποίο συντάχθηκε στις ……., κατά το οποίο υποψήφιος ΑΝΑΔΟΧΟΣ αναδείχθηκε ο μελετητής ……………………..,
6. την με αριθμ. πρωτ. …………………… απόφαση με την οποία:

(α) εγκρίθηκαν τα Πρακτικά όπως αυτά συντάχθηκαν από την Επιτροπή Διαγωνισμού,

(β) κατακυρώθηκε το αποτέλεσμα του διαγωνισμού ανατέθηκε η εκπόνηση της μελέτης του θέματος στον ΑΝΑΔΟΧΟ : …………………..

(γ) εξουσιοδοτείται ο Δήμαρχος ………. να υπογράψει εκ μέρους του Δήμου……. το συμφωνητικό με τον ανωτέρω Μελετητή και να χειριστεί τα σχετικά θέματα για την υλοποίηση της σύμβασης.

1. ότι ως Προϊσταμένη Αρχή της μελέτης ……….. είναι ………………………………………. και ως Διευθύνουσα Υπηρεσία η ……………………….,
2. τους όρους της Διακήρυξης σχετικά με την υπογραφή της σύμβασης ανάθεσης εκπόνησης της υπόψη μελέτης
3. Τα τεύχη δημοπράτησης της υπόψη μελέτης με τη σειρά ισχύος που αναφέρεται στη Διακήρυξη στο άρθρο 9 που μονογραφήθηκαν σε *τρεις (3)* σειρές από τους συμβαλλόμενους και αποτελούν αναπόσπαστο προσάρτημα της παρούσας σύμβασης. Σύμφωνα με τα αναφερόμενα στα τεύχη δημοπράτησης, ο ΑΝΑΔΟΧΟΣ είναι υποχρεωμένος να συμμορφωθεί πλήρως με τους όρους που περιγράφονται σε αυτά, καθώς και στις κατά περίπτωση εκδιδόμενες εντολές και οδηγίες του ΚτΕ.
4. Τα στοιχεία της Οικονομικής Προσφοράς, που αναλύονται ως εξής:

|  |  |  |  |  |  |
| --- | --- | --- | --- | --- | --- |
| **Α/Α** | **ΚΑΤΗΓΟΡΙΑ ΜΕΛΕΤΩΝ** | **ΠΡΟΕΚΤΙΜΩΜΕΝΗ****ΑΜΟΙΒΗ ΦΑΚΕΛΟΥ****ΕΡΓΟΥ με ΑΠΡΟΒΛΕΠΤΑ** | **Προσφερόμενο****ΠΟΣΟΣΤΟ****Έκπτωσης %****(Αριθμητικώς)** | **ΠΡΟΣΦΕΡΟΜΕΝΗ****ΤΙΜΗ ΑΝΑ****ΚΑΤΗΓΟΡΙΑ****ΜΕΛΕΤΗΣ χωρίς ΑΠΡΟΒΛΕΠΤΑ** | **ΑΠΡΟΒΛΕΠΤΑ ΑΝΑ ΚΑΤΗΓΟΡΙΑ ΜΕΛΕΤΗΣ** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **ΣΥΝΟΛΟ (προ ΦΠΑ)** |  |  |  |  |

1. τους όρους των συμβατικών τευχών καθώς και του Φακέλου του Έργου για τις υποχρεώσεις του ΑΝΑΔΟΧΟΥ, ο οποίος έχει λάβει γνώση όλων των συμβατικών όρων και της διοίκησης – διαχείρισης της υλοποίησης της μελέτης.

**συμφωνούν και συναποδέχονται τα παρακάτω:**

Ο πρώτος από τους συμβαλλομένους …………, (ΕΡΓΟΔΟΤΗΣ), αναθέτει στον δεύτερο (ΑΝΑΔΟΧΟΣ), την σύνταξη της μελέτης: «………………………………………………… ……………………………..…» ο δε δεύτερος συμβαλλόμενος αποδέχεται την εκπόνηση της μελέτης αυτής με τους παρακάτω όρους:

**Άρθρο 1**

**Αντικείμενο της Σύμβασης – ορισμός αντικλήτου**

1. Η μελέτη που ανατίθεται με την παρούσα σύμβαση έχει αντικείμενο :

*α. εκπόνηση προμελέτης, εντός …………. ημερών*

*β. εκπόνηση υποστηρικτικών μελετών, εντός …….. ημερών*

*γ. εκπόνηση οριστικής μελέτης του έργου, εντός …….. ημερών*

*δ. τεύχη δημοπράτησης του έργου και συμπλήρωση φακέλου έργου με όλα τα απαιτούμενα στοιχεία*, για το έργο «………………………………………………………………..»

1. Ο ΑΝΑΔΟΧΟΣ οφείλει να παραδώσει εις τριπλούν και σε ψηφιακή μορφή όλα τα τεύχη της μελέτης καθώς και τα σχέδια.
2. Η σημερινή ημερομηνία υπογραφής της Σύμβασης (…-….-20…..) αποτελεί σύμφωνα με τις κείμενες διατάξεις και ημερομηνία εγκατάστασης του ΑΝΑΔΟΧΟΥ. Με την υπογραφή της παρούσας αρχίζουν οι προθεσμίες της σύμβασης, αν δεν ορίζεται διαφορετικά στα έγγραφα της σύμβασης.
3. Ο ΑΝΑΔΟΧΟΣ υποχρεούται να δηλώνει χωρίς καθυστέρηση στη Διευθύνουσα Υπηρεσία, την αλλαγή της έδρας του. Μέχρι την υποβολή της δήλωσης θεωρούνται ισχυρές οι κοινοποιήσεις των εγγράφων της Διευθύνουσας Υπηρεσίας στην προηγούμενη έδρα.
4. Αντίκλητος του ΑΝΑΔΟΧΟΥ, έχων την έδρα ή την κατοικία του στην έδρα της Δ/νουσας Υπηρεσίας, ορίζεται ο …………………, ΑΔΤ …………… κάτοικος ……….. οδός ……………………..αρ. ……………. Τ.Κ. ………………, Τηλέφωνο …………………., FAX ……………………….., δυνάμει της με αριθμό ……………. συμβολαιογραφικής πράξης της Συμβολαιογράφου ………………….. Σχετική υπεύθυνη δήλωση αποδοχής του διορισμού του αντικλήτου προσαρτάται στην παρούσα Σύμβαση.

**Άρθρο 2**

**Παρακολούθηση της εκτέλεσης της σύμβασης μελέτης**

1. Η διοίκηση της σύμβασης, η παρακολούθηση και ο έλεγχός της ασκούνται από την αρμόδια τεχνική υπηρεσία του Δήμου………… (Διευθύνουσα Υπηρεσία) και αποσκοπούν στην πιστή εκπλήρωση των όρων της σύμβασης από τον ΑΝΑΔΟΧΟ και στην εκπόνηση της μελέτης κατά τους κανόνες της τέχνης και της επιστήμης. Η επίβλεψη της εκτέλεσης της σύμβασης δεν αίρει, ούτε μειώνει τις νόμιμες και συμβατικές ευθύνες του ΑΝΑΔΟΧΟΥ.
2. Η παρακολούθηση της εκπόνησης της μελέτης θα ασκείται από τεχνικό υπάλληλο ΠΕ που θα οριστεί από τον προϊστάμενο της Διευθύνουσας Υπηρεσίας και θα καλείται επιβλέπων της Μελέτης. Κατ` εξαίρεση και εφόσον δεν υφίσταται επαρκές προσωπικό, καθήκοντα επιβλέποντα μπορεί να ασκήσει και ο Προϊστάμενος της Δ.Υ. Αν ορισθεί ομάδα επιβλεπόντων για την επίβλεψη της μελέτης, υποχρεωτικά ορίζεται ένας εξ αυτών συντονιστής.
3. Καθήκοντα και αρμοδιότητες των επιβλεπόντων είναι ιδίως:

α) Η διαρκής παρακολούθηση της σύμβασης, η χορήγηση οδηγιών προς τον ΑΝΑΔΟΧΟ για την έντεχνη και εμπρόθεσμη εκπλήρωση των υποχρεώσεών του και η μέριμνα για τη συμμόρφωση του ΑΝΑΔΟΧΟΥ με τις συμβατικές του υποχρεώσεις.
β) Η διαδικασία ελέγχου, έγκρισης και παραλαβής της σύμβασης, ο έλεγχος και θεώρηση των λογαριασμών, η σύνταξη και ο έλεγχος των Συγκριτικών Πινάκων, η σύνταξη βεβαίωσης περαίωσης των εργασιών της σύμβασης και η εισήγηση στα αιτήματα του ΑΝΑΔΟΧΟΥ για την αλλαγή συμβατικών όρων, χορήγηση παρατάσεων, καταβολή αποζημίωσης είτε λόγω υπερημερίας εργοδότη είτε για άλλη αιτία.

γ) Η τήρηση και επικαιροποίηση του Φακέλου Δημόσιας Σύμβασης κατά τη διάρκεια εκτέλεσης της σύμβασης, στον οποίο εμπεριέχονται ιδίως: το χρονοδιάγραμμα, οι παρατάσεις προθεσμιών, οι εκθέσεις προόδου, οι λογαριασμοί, η αλληλογραφία με τον ΑΝΑΔΟΧΟ, οι εγκρίσεις κάθε ενδιάμεσου σταδίου της μελέτης, η οριστική παραλαβή της μελέτης.

1. Η επίβλεψη ασκείται και στους χώρους που χρησιμοποιούνται για την εκτέλεση της σύμβασης και ο ΑΝΑΔΟΧΟΣ είναι υποχρεωμένος να εξασφαλίσει την απρόσκοπτη πρόσβαση των ασκούντων την επίβλεψη. Ο αντίκλητος ή άλλος εκπρόσωπος του ΑΝΑΔΟΧΟΥ υποχρεούται, ύστερα από έγκαιρη ειδοποίηση της υπηρεσίας, να συνοδεύει τους επιβλέποντες στους χώρους εκπόνησης της μελέτης ή της παροχής της υπηρεσίας.
2. Η Διευθύνουσα Υπηρεσία ενημερώνει την Προϊσταμένη Αρχή, σε τακτά χρονικά διαστήματα και κατά την κρίση της υπηρεσίας αυτής, για την πορεία εκπόνησης της μελέτης ή της παροχής της υπηρεσίας και εισηγείται για την άρση των προβλημάτων.

**Άρθρο 3**

**Προθεσμίες – Χρονοδιάγραμμα**

1. Η συνολική προθεσμία παράδοσης της μελέτης καθορίζεται σε χρονικό διάστημα………………… ημερών από την υπογραφή της παρούσας ήτοι μέχρι ………..
2. Η εκπόνηση της μελέτης θα ολοκληρωθεί σε στάδια ως ακολούθως (αναφέρονται καθαροί χρόνοι) :

*α. εκπόνηση προμελέτης, εντός …………. ημερών*

*β. εκπόνηση υποστηρικτικών μελετών, εντός …….. ημερών*

*γ. εκπόνηση οριστικής μελέτης του έργου, εντός …….. ημερών*

*δ. τεύχη δημοπράτησης του έργου και συμπλήρωση φακέλου έργου με όλα τα απαιτούμενα στοιχεία*, εντός …… ημερών.

1. Ο ΑΝΑΔΟΧΟΣ δύναται να υποβάλλει, εντός δέκα πέντε (15) ημερών από την υπογραφή της παρούσας, επικαιροποιημένο χρονοδιάγραμμα εκπόνησης της μελέτης, αναλόγως με τις απαιτήσεις των συμβατικών τευχών. Το χρονοδιάγραμμα αποτυπώνει την πρόταση του ΑΝΑΔΟΧΟΥ για τη χρονική ανάπτυξη των σταδίων όλων των επί μέρους μελετών, τις χρονικές τους αλληλουχίες και επαλληλίες και τον προσφορότερο, κατά την κρίση του, χρονικό επιμερισμό του επιπρόσθετου χρόνου για τη διαμόρφωση της βέλτιστης δυνατής κρίσιμης διαδρομής και εγκρίνεται από τη Διευθύνουσα Υπηρεσία μέσα σε δεκαπέντε (15) ημέρες.
2. Οι προθεσμίες μπορούν να παρατείνονται με απόφαση της Προϊσταμένης Αρχής, ύστερα από αίτηση του ΑΝΑΔΟΧΟΥ που υποβάλλεται τουλάχιστον δέκα πέντε (15) ημέρες πριν από τη λήξη τους ή και με πρωτοβουλία της Διευθύνουσας Υπηρεσίας, εφόσον οι καθυστερήσεις περί την εκτέλεση της σύμβασης δεν οφείλονται σε αποκλειστική υπαιτιότητα του ΑΝΑΔΟΧΟΥ. Αν η καθυστέρηση αφορά σε υπέρβαση και του καθαρού χρόνου απαιτείται πέραν της αίτησης ή συναίνεσης του ΑΝΑΔΟΧΟΥ και γνώμη του αρμόδιου τεχνικού συμβουλίου.

**Άρθρο 4**

**Ποινικές ρήτρες**

1. Αν ο ΑΝΑΔΟΧΟΣ παραβιάζει με υπαιτιότητά του τη συνολική προθεσμία της σύμβασης, επιβάλλονται εις βάρος του και υπέρ του κυρίου του έργου ποινικές ρήτρες, με αιτιολογημένη απόφαση της Διευθύνουσας Υπηρεσίας. Η επιβολή ποινικών ρητρών δεν στερεί από τον εργοδότη το δικαίωμα να κηρύξει τον ΑΝΑΔΟΧΟ έκπτωτο. Πιο συγκεκριμένα, για κάθε ημέρα υπέρβασης του καθαρού χρόνου της σύμβασης και για αριθμό ημερών ίσο με το είκοσι τοις εκατό (20%) αυτής, επιβάλλεται ποινική ρήτρα ανερχόμενη σε ποσοστό δέκα τοις εκατό (10%) επί της μέσης ημερήσιας αξίας της σύμβασης. Για τις επόμενες ημέρες και μέχρι ακόμα δέκα τοις εκατό (10%) του καθαρού χρόνου, η ποινική ρήτρα ορίζεται σε ποσοστό είκοσι τοις εκατό (20%) της μέσης ημερήσιας αξίας της σύμβασης. Αν η εκτέλεση του αντικειμένου της σύμβασης καθυστερεί πέραν του «τριάντα τοις εκατό (30%)» του καθαρού χρόνου, κινείται η διαδικασία της έκπτωσης. Ο υπολογισμός της μέσης ημερήσιας αξίας της σύμβασης γίνεται με βάση το άρθρο 185 του ν.4412/2016.
2. Το ποσό των ποινικών ρητρών εισπράττεται μέσω της πιστοποίησης, που εκδίδεται αμέσως μετά την επιβολή τους, ενώ αν κατά της απόφασης επιβολής τους ασκηθεί εμπρόθεσμη ένσταση, μέσω της πιστοποίησης που εκδίδεται μετά την απόρριψή της με ρητή απόφαση της Προϊσταμένης Αρχής.

**Άρθρο 5**

**Τροποποίηση σύμβασης κατά τη διάρκειά της**

1. Η παρούσα μπορεί να τροποποιείται κατά τη διάρκειά της υπό τους όρους και τις προϋποθέσεις που προβλέπονται στο [άρθρο 132](http://www.eaadhsy.gr/n4412/n4412fulltextlinks.html#art132) του ν. 4412/2016. Σε κάθε περίπτωση που η τροποποίηση της σύμβασης αφορά το φυσικό ή οικονομικό αντικείμενο αυτής, συντάσσεται Συγκριτικός Πίνακας, στον οποίο αναφέρονται αναλυτικά και κατά συγκρίσιμο τρόπο οι καταβλητέες αμοιβές πριν και μετά από αυτόν και οι αντίστοιχες τροποποιήσεις στο φυσικό αντικείμενο και υπογράφεται συμπληρωματική/τροποποιητική σύμβαση με τον ΑΝΑΔΟΧΟ.
2. Υπό την επιφύλαξη των οριζομένων στο [άρθρο 132](http://www.eaadhsy.gr/n4412/n4412fulltextlinks.html#art132) του ν. 4412/2016, επιτρέπεται η μείωση της συνολικής συμβατικής αμοιβής ή αυξομείωση των επιμέρους συμβατικών αμοιβών από κατηγορία σε κατηγορία που δεν υπερβαίνει το 20% κάθε κατηγορίας και το 10% της συνολικής συμβατικής αμοιβής, (χωρίς τον ΦΠΑ και αναθεώρηση τιμών), με τη σύνταξη και έγκριση Συγκριτικού Πίνακα υπό την προϋπόθεση ότι: i) δεν τροποποιείται το βασικό σχέδιο της προκήρυξης ούτε οι προδιαγραφές του έργου, όπως περιγράφονται στα έγγραφα της σύμβασης ούτε καταργείται κατηγορία μελετών της αρχικής σύμβασης και ii) δεν θίγεται η πληρότητα, ποιότητα και λειτουργικότητα του έργου. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία κατηγορία μελετών σε άλλη.
3. Η διάθεση του ποσού για τις απρόβλεπτες δαπάνες που περιλαμβάνεται στην εκτιμώμενη αξία της σύμβασης, σύμφωνα με τα οριζόμενα στην [παράγραφο 8 του άρθρου 53](http://www.eaadhsy.gr/n4412/n4412fulltextlinks.html#art53_8_a) του ν. 4412/2016, γίνεται με σύνταξη Συγκριτικού Πίνακα. Με το ποσό αυτό καλύπτονται αλλαγές που προκύπτουν ιδίως από εφαρμογή νέων κανονισμών, κανόνων, προδιαγραφών κ.λπ., που καθιερώθηκαν ως υποχρεωτικοί μετά την ανάθεση της μελέτης, αλλά και λόγω απρόβλεπτων περιστάσεων, καθώς και απαιτούμενες αρχαιολογικές έρευνες, ώστε να εξασφαλίζεται γενικότερα η αρτιότητα, η λειτουργικότητα και υλοποιησιμότητα του μελετούμενου έργου. Ο Σ.Π. και τα κατά περίπτωση Π.Κ.Τ.Μ.Ν.Ε. που συντάσσονται κατά τις ανωτέρω παραγράφους εγκρίνονται μετά από γνώμη του αρμόδιου τεχνικού συμβουλίου.

**Άρθρο 6**

**Καταβολή της αμοιβής του ΑΝΑΔΟΧΟΥ**

1. Η συμβατική αμοιβή της μελέτης σύμφωνα με την …………….. προεκτίμηση αμοιβής της Διευθύνουσας Υπηρεσίας και την προσφερθείσα από τον ΑΝΑΔΟΧΟ έκπτωση και το ποσοστό …….% του ΦΠΑ επί της αμοιβής ανέρχεται στο ποσό των ………………….ευρώ και αναλύεται ως ακολούθως:

|  |  |
| --- | --- |
| ΣΥΝΟΛΟ ΣΥΜΒΑΤΙΚΗΣ ΑΜΟΙΒΗΣ (χωρίς απρόβλεπτα και Φ.Π.Α.) | **…………………………** |
| ΑΠΡΟΒΛΕΠΤΑ ως 15%  | **……………………………** |
| Φ.Π.Α. 24% |  |
| **ΣΥΝΟΛΙΚΗ ΑΜΟΙΒΗ (με Φ.Π.Α.)** | **………………………………** |

1. Οι πληρωμές θα γίνονται σύμφωνα με τα Συμβατικά Τεύχη, ειδικότερα το αντίστοιχο άρθρο της Διακήρυξης και τη Συγγραφή Υποχρεώσεων και την κείμενη νομοθεσία και θα παρακρατούνται οι προβλεπόμενες κρατήσεις και φόροι.

**Άρθρο 7**

**Υποχρεώσεις του ΑΝΑΔΟΧΟΥ**

1. Ο ΑΝΑΔΟΧΟΣ αποδέχεται ανεπιφύλακτα τα ανωτέρω περιγραφέντα συμβατικά τεύχη της παρούσας σύμβασης μελέτης, τα οποία θα εφαρμόσει σε συνδυασμό με τις μνημονευθείσες διατάξεις του Ν.4412/2016 όπως συμπληρώθηκαν και τροποποιήθηκαν και των λοιπών διατάξεων περί εκπόνησης των μελετών Δημοσίων Έργων.
2. Ο ΑΝΑΔΟΧΟΣ εκτελεί τη σύμβαση, σύμφωνα με τους όρους της, τις ισχύουσες προδιαγραφές και τους κανόνες της επιστήμης και της τέχνης και φέρει την πλήρη ευθύνη για την αρτιότητα του αντικειμένου της παροχής του.
3. Ο ΑΝΑΔΟΧΟΣ υποχρεούται να χρησιμοποιήσει τα στοιχεία που του παρέχει ο εργοδότης, εντός 10 ημερών από την υπογραφή της παρούσας. Αν τα στοιχεία είναι ανακριβή, ασαφή ή γενικώς ανεπαρκή και επηρεάζουν την αρτιότητα ή την εμπρόθεσμη εκτέλεση της σύμβασης και εφόσον ο ΑΝΑΔΟΧΟΣ μπορεί να το διαπιστώσει, ειδοποιεί εγγράφως και χωρίς υπαίτια καθυστέρηση τον εργοδότη.
4. Ο ΑΝΑΔΟΧΟΣ θα εφαρμόζει κατά τα καθοριζόμενα στις ανωτέρω διατάξεις τις εντολές της Προϊσταμένης Αρχής και της Διευθύνουσας Υπηρεσίας όπως ορίζονται νόμιμα από τον Κύριο του Έργου
5. Ελαττώματα ή ελλείψεις του αντικειμένου της σύμβασης που εμφανίζονται κατά τη διάρκεια εκτέλεσής της, αλλά και μετά την οριστική παραλαβή της και μέχρι την παραγραφή των αξιώσεων του εργοδότη, αποκαθιστώνται από τον ΑΝΑΔΟΧΟ με δικές του δαπάνες. Αν διαπιστωθούν ελαττώματα ή ελλείψεις μέχρι την έναρξη της κατασκευής του έργου, η Διευθύνουσα Υπηρεσία καλεί τον ΑΝΑΔΟΧΟ της μελέτης να διορθώσει τα ελαττώματα ή να συμπληρώσει τις ελλείψεις και εφόσον αυτός δεν συμμορφωθεί εκδίδει και κοινοποιεί στον ΑΝΑΔΟΧΟ πρόσκληση στην οποία: α) γίνεται μνεία ότι κινείται η διαδικασία εφαρμογής του παρόντος άρθρου, β) περιγράφονται τα ελαττώματα και οι ελλείψεις της μελέτης ή της υπηρεσίας, γ) χορηγείται εύλογη προθεσμία για την αποκατάσταση, δ) επισημαίνεται ότι η πρόσκληση μπορεί να προσβληθεί με ένσταση ενώπιον της Προϊσταμένης Αρχής και μέσα στη νόμιμη προθεσμία. Η ένσταση του ΑΝΑΔΟΧΟΥ δεν αναστέλλει την υποχρέωση συμμόρφωσής του στην πρόσκληση. Αν αποδειχθεί ότι ο ΑΝΑΔΟΧΟΣ δεν ευθύνεται, η δαπάνη αποκατάστασης των ελλείψεων ή ελαττωμάτων βαρύνει τον κύριο του έργου.
Αν ο ΑΝΑΔΟΧΟΣ αρνηθεί να αποκαταστήσει το ελάττωμα ή την έλλειψη μέσα στην ταχθείσα προθεσμία, το ελάττωμα ή η έλλειψη αποκαθίσταται από τον εργοδότη σε βάρος και για λογαριασμό του, με απευθείας ανάθεση των σχετικών εργασιών σε μελετητή που έχει τα νόμιμα προσόντα.
6. Μετά την έναρξη κατασκευής του έργου, ο βασικός μελετητής μετέχει υποχρεωτικά ως Τεχνικός Σύμβουλος - Μελετητής στην εκτέλεση αυτού, σύμφωνα με τα καθήκοντα και αρμοδιότητες που ορίζονται σε αποφάσεις του Υπουργού Υποδομών και Μεταφορών

**Άρθρο 8**

**Έγκριση της μελέτης - Παραλαβή του αντικειμένου της σύμβασης**

1. Με την εγκριτική απόφαση της μελέτης, που εκδίδεται από το αρμόδιο κατά νόμο όργανο (Διευθύνουσα υπηρεσία), πιστοποιείται η τήρηση όλων των προδιαγραφών, κανονισμών και τεχνικών οδηγιών που ισχύουν κατά το χρόνο σύνταξης αυτής και βεβαιώνεται η ποιοτική και ποσοτική της επάρκεια και η συμμόρφωση του ΑΝΑΔΟΧΟΥ προς τις συμβατικές εν γένει υποχρεώσεις του. Αν κατά το νόμο απαιτείται πριν την έγκριση της μελέτης η γνώμη άλλων υπηρεσιών και φορέων, υποχρεούνται να την υποβάλουν μέσα σε χρονικό διάστημα δύο (2) μηνών από την αποστολή της μελέτης προς αυτούς, εκτός αν προβλέπεται διαφορετική προθεσμία από ειδικές διατάξεις.
2. Η μελέτη εγκρίνεται κατά στάδια και στο σύνολό της. Η απόφαση έγκρισης εκδίδεται υποχρεωτικά μέσα σε δύο (2) μήνες από την εμπρόθεσμη υποβολή πλήρων των στοιχείων της προηγούμενης παραγράφου, εφόσον απαιτούνται. Η προθεσμία αναστέλλεται αν η Διευθύνουσα υπηρεσία αιτιολογημένα ζητήσει συμπλήρωση ή διευκρίνιση επί των υποβληθέντων δικαιολογητικών. Αν η συμπλήρωση ή διευκρίνιση αφορά διακεκριμένο στάδιο ή κατηγορία μελέτης, μπορεί να γίνει τμηματική έγκριση των υπόλοιπων μελετών.
3. Η έγκριση ενδιάμεσων σταδίων μελετών αποτελεί και προσωρινή παραλαβή. Η οριστική παραλαβή των μελετών πραγματοποιείται με απόφαση της Προϊσταμένης Αρχής (Δημοτικού Συμβουλίου), μετά την έγκριση του τελευταίου, κατά τη σύμβαση, σταδίου της μελέτης και την έκδοση βεβαίωσης της Διευθύνουσας Υπηρεσίας, για την περαίωση των εργασιών της σύμβασης.
4. Η προθεσμία συντέλεσης της παραλαβής της μελέτης είναι τρεις (3) μήνες από την έγκριση πλήρων των μελετών που προβλέπονται από τη σύμβαση. Οι μελέτες της αρχικής και των συμπληρωματικών / τροποποιητικών συμβάσεων παραλαμβάνονται ενιαία.
5. Αν η μελέτη δεν παραληφθεί εμπρόθεσμα, επέρχεται αυτοδίκαιη παραλαβή, αν παρέλθει άπρακτο διάστημα δύο (2) μηνών από την υποβολή σχετικής όχλησης του ΑΝΑΔΟΧΟΥ. Η όχληση υποβάλλεται επί ποινή απαραδέκτου μετά την πάροδο της προθεσμίας της παραγράφου 4.
6. Επιτρέπεται να παραληφθεί εκτός αν άλλως ορίζεται στην Σύμβαση, ύστερα από αίτηση του ΑΝΑΔΟΧΟΥ, μελέτη αυτοτελούς τμήματος έργου που εκπονήθηκε ή επί μέρους κατηγορίας ή σταδίου αυτής.
7. Το προϊόν της εργασίας του ΑΝΑΔΟΧΟΥ αποτελεί ιδιοκτησία του εργοδότη.

**Άρθρο 9**

**Εγγυήσεις**

Σαν εγγύηση για την τήρηση των όρων της παρούσας σύμβασης ο ΑΝΑΔΟΧΟΣ προσκόμισε την εγγυητική επιστολή καλής εκτέλεσης του *ΤΣΜΕΔΕ* με αριθμό…………… .ποσού …………….€ που καλύπτει ποσοστό 5% του οικονομικού αντικειμένου της σύμβασης (χωρίς το ΦΠΑ) η οποία θα επιστραφεί στον ΑΝΑΔΟΧΟ μετά την έγκριση-παραλαβή του συνόλου του αντικειμένου της παρούσας σύμβασης

**Άρθρο 10**

**Ακροτελεύτιο**

Η παρούσα Σύμβαση συντάχθηκε, αναγνώσθηκε, βεβαιώθηκε και υπογράφηκε από τους ανωτέρω συμβαλλόμενους, σε ……………. (…………….) γνήσια, όμοια, πρωτότυπα και λαμβάνει η μεν Υπηρεσία ….. (……………), ο δε ΑΝΑΔΟΧΟΣ …… (………………..) από τα υπογεγραμμένα αντίτυπα (ένα για καθένα από τα συμπράττοντα γραφεία μελετών). Τα συμβατικά τεύχη της παρούσας Σύμβασης που μονογραφήθηκαν, ήτοι τα Πρωτότυπα Τεύχη της Σύμβασης, της Προκήρυξης, της Οικονομικής Προσφοράς του ΑΝΑΔΟΧΟΥ, της Τεχνικής Προσφοράς του ΑΝΑΔΟΧΟΥ, της Συγγραφής Υποχρεώσεων, του Τεύχους Τεχνικών Δεδομένων και του Τεύχους της Προεκτιμώμενης Αμοιβής φυλάσσονται στο Αρχείο Συμβάσεων της Διευθύνουσας Υπηρεσίας.

|  |  |
| --- | --- |
| **ΓΙΑ TON ΑΝΑΔΟΧΟ** | **ΓΙΑ ΤΟΝ ΕΡΓΟΔΟΤΗ** |
|  |  |